Vroue (91 en 87) in oord in Sunridge Park vermoor | Netwerk24
Vroue (91 en 87) in oord in Sunridge Park vermoor
Deur Cara-Lee Dorfling 10 Oktober 2019 08:44
Twee bejaarde vroue is Donderdagoggend dood in hul onderskeie kamers in ’n aftreeoord in Port Elizabeth aangetref.
Na verneem word is die twee vroue vasgebind op hul beddens in die St. John-aftreeoord in die Sunridge Park-woonbuurt gevind.
Die een slagoffer is 91 jaar oud en die ander een 87 jaar.
Hulle is omstreeks 06:00 deur personeel aangetref.
Kol. Priscilla Naidu, polisiewoordvoerder, sê die motief is nog onbekend, maar roof blyk die rede vir die aanval te wees, aangesien die vroue se kamers deurmekaar gekrap is.
Die forensiese dienste kom Donderdagoggend by die St John-aftreeoord aan. Foto: Cara Lee Dorfling
’n Veiligheidswag staan Donderdag buite die St. John-aftreeoord in Sunridge Park, Port Elizabeth. Foto: Cara Lee Dorfling
Meer oor: Port Elizabeth | Sunridge Park | Aftreeoord | Moord